Hlina, Alojz, poslanec NR SR (2015-05-06):
Vážená pani predsedajúca, vážený pán minister, vážené nemnohé kolegyne a kolegovia, niekedy mi to príde naozaj až tak pitoreskné divadielko. Ako to povedať a čo chcem vlastne povedať? Keby som sa ergo chcel baviť o účtovníctve, s vami, pán minister? Sme v druhom čítaní, zákon o účtovníctve. My sme to už raz mali takú, že koľko paragrafov má, viete, také. Dneska je celý deň zvláštny. A je výrazom toho, že naozaj ako vy k tomu parlamentu pristupujete. Ja sa nečudujem, že vy k nemu tak pristupujete, keď tu máte Hujerov a takého Versaceho, ktorí sem predložia zákon o vesmírnych bytostiach. Aj o tom bude parlament jednať. Tu bude za chvíľku, budú predstavovať zákon o vesmírnych bytostiach, tu sú normálne, máme riešiť kazítka, tu bude úplne fantázia. Ja viem, že keď tu máte takýchto kolegov, tak nie je problém, nie je problém, ja viem. Ale prosím vás, tu sme aj trošku iní. Ja som sa nikdy teda na nič nehral, ale sú tu slušní ľudia, pán Jurzyca. Prečo mu to robíte? Prečo to dneska, ja som mal chuť rozprávať o zákone pri mobilizácii, pri hospodárskej mobilizácii s ministrom hospodárstva, ktorého medzitým odvolali, bol tu nový. V polke vystúpenia odišiel, bol tu pán Žiga, ktorý nemal ani dunct, o čom je, ale chcel povedať, že sa k tomu vyjadrí. Teraz je tu zákon o účtovníctve, ste tu vy. Mali sme výbor, kde minister dal podľa mňa vážny; pán minister, viete o tom, že bude parlament schvaľovať zákon, kde my budeme súdiť za úmysel? To bol taký film Minority Report, kde vlastne dopredu, keď predpokladali, že niekto niečo urobí, ho preventívne zavreli, hej? Keby sme išli súdiť za úmysel, tak všetci by sme boli v base, celé Slovensko, celé, nech sa páči. Prosím vás, to je podľa mňa veľká vec. Na tom výbore, ktorý bol o dvanástej, predseda výboru prečítal ospravedlnenie, že pán Kaliňák sa nezúčastní z dôvodu dôležitých pracovných činností. Pán štátny tajomník ho, alebo dokonca povedal, že teda bola vláda, že sa posunula vláda. Viete, kde bol pán minister? V diskusnej relácii. A to je presne to, to je tá, vlastne to filozofické nastavenie, že vlastne pán minister bol v diskusnej relácii, odignoroval svoj výbor, lebo výbor pre obranu a bezpečnosť, my sme jeho nadriadení, no ja sa, som sa nikdy nepasoval na veľkého fešiho Kaliho, ale formálne je to tak. Formálne je výbor pre obranu a bezpečnosť nadriadený ministrovi vnútra. Proste to má tú štábnu kultúru, ja som to už neraz povedal, nie dvakrát. Anglickú kráľovnú by utiahol jeden kôň, ťahajú ju štyri, proste má to mať určité nastavenie, má to mať určitú štábnu kultúru. Minister nešiel na výbor, pretože šiel do relácie. Rozumie tomu niekto? On v tej relácii dal úplne jasne a každý to mal pochopiť, nemôžem ísť do relácie, keď má zvolaný mimoriadny výbor k zákonu, ktorý dal dokonca v skrátenom konaní. To je celé. Kde máte strážcu rokovacieho poriadku, štábnej kultúry pána Číža? (Obrátenie sa k predsedajúcej, reakcia predsedu parlamentu.) Dneska je to, dneska je, naozaj tento deň je vrcholom. Dneska sa to celé nakombinovalo, celé. Dojdete sem s dôvodovou správou, kde máte napísané bez kúska hanby, že štát ušetrí tým, že presunie svoj majetok na inú, inú firmu, ktorá je v jeho vlastníctve. To je normálne v dôvodovej správe, by ste neverili, to si prečítajte! Aj toto tu je. Tu sa dvaja prestriedajú, ani jeden nemá dunct o tom, čo to je za zákon. Tuná ja prídem, že má byť, má tu byť pán minister financií a ergo už aj teraz minister hospodárstva, a ste tu vy. Po tomto idú, ja už ani neviem aké zákony. Jaj, pán minister vnútra. Prvé čítanie svojich zákonov nepredstavil, ani matriku, ani adresy, čo to tam má, azyl nepredstavil. Koho pošlete? Pán Draxler sem príde? Ja neviem, kto príde na Kaliňákove. Kali už tiež asi nebude chodiť do parlamentu. Neviem, kto príde na, na... (Reakcia z pléna.) Ja viem, že pre vás parlament je nič. Nečudujem sa, že keď tu máte takýchto kolegov, ktorým stačí tak málo k životu. Ale prosím vás pekne, aj dobre, tak aj my sme tu. Ale kvôli tým ľuďom aspoň, dobre, že by ste to mali tú kultúru ako-tak udržať, tú štábnu kultúru v tom, že sú to, má to určité nastavenia. Tak čo, ideme sa skúsiť pobaviť o tom účtovníctve, pán minister? Ďakujem pekne.